text: ভালুকা হেল্পলাইনের উদ্যোগে বৃক্ষ রোপণ – Mymensingh News
  আবু সাঈদ সরকার, ভালুকা উপজেলা প্রতিনিধি :- ভালুকার সবচেয়ে জনপ্রিয় কমিউনিটি ফেসবুক গ্রুপ 'ভালুকা হেল্পলাইন' এর উদ্যোগে বৃক্ষ রোপণ কর্মসূচি পালিত হয়েছে। শনিবার বিকালে উপজেলার বিরুনিয়া ইউনিয়নের গোয়ারী আদর্শ বালিকা উচ্চ বিদ্যালয় মাঠে ফলদ, বনজ ও ঔষধী প্রায় অর্ধশত গাছের চারা রোপণ করা হয়।
  এসময় 'ভালুকা হেল্পলাইন' এর প্রতিষ্ঠাতা এডমিন ইমন তালুকদার সাগরের সভাপতিত্বে সংক্ষিপ্ত আলোচনা সভায় বক্তব্য রাখেন, গোয়ারী আদর্শ বালিকা উচ্চ বিদ্যালয়ের ম্যানিজিং কমিটির সভাপতি লাল মিয়া, প্রধান শিক্ষক জয়নাল আবেদিন, শিক্ষক ও সমাজকর্মী শফিকুল ইসলাম খাঁন প্রমুখ।
  আরও উপস্থিত ছিলেন, গোয়ারী আদর্শ বালিকা উচ্চ বিদ্যালয়ের শিক্ষক সুলতান মিয়া, আতিকুল ইসলাম, আব্দুল মোতালেব ও রাসেল আহমেদ, স্বেচ্ছাসেবী সংগঠন প্রত্যয়ের সভাপতি আকাশ মন্ডল টুটুল, 'ভালুকা হেল্পলাইন' এর স্বেচ্ছাসেবী রিয়াদ আমান, আমিরুল ইসলাম, প্রাণ কৃষ্ণ সরকার জনি, মোহাম্মদ সেলিম মিয়া প্রমুখ।